
Ministru kabineta rīkojums Nr. 418
Rīgā 2026. gada 17. jūlijā (prot. Nr. 38 7. §)
Par nekustamā īpašuma Lietuvas ielā 38, Elejā, Elejas pagastā, Jelgavas novadā, pārņemšanu valsts īpašumā Finanšu ministrijas valdījumā un pārdošanu
· 1. Ņemot vērā, ka būve (būves kadastra apzīmējums 5448 006 0023 009), kas ietilpst nekustamā īpašuma (nekustamā īpašuma kadastra Nr. 5448 006 0508) Lietuvas ielā 38, Elejā, Elejas pagastā, Jelgavas novadā, sastāvā, vairs netiek izmantota Ministru kabineta 2024. gada 16. augusta rīkojuma Nr. 646 "Par valsts nekustamā īpašuma Lietuvas ielā 38, Elejā, Elejas pagastā, Jelgavas novadā, nodošanu Jelgavas novada pašvaldībai" 1. punktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt nekustamo īpašumu (nekustamā īpašuma kadastra Nr. 5448 006 0508) – zemes vienību (zemes vienības kadastra apzīmējums 5448 006 0479) 0,1731 ha platībā un būvi (būves kadastra apzīmējums 5448 006 0023 009) – Lietuvas ielā 38, Elejā, Elejas pagastā, Jelgavas novadā (turpmāk – nekustamais īpašums), bez atlīdzības valsts īpašumā un nodot Finanšu ministrijas valdījumā.
· 2. Finanšu ministrijai pārņemt no Jelgavas novada pašvaldības nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot nekustamo īpašumu izsolē.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

